

V Bratislave, dňa 14.07.2023

**Vec: Výzva na predloženie návrhu v obchodnej verejnej súťaži**

**NÁRODNÉ TENISOVÉ CENTRUM, a.s.,** so sídlom: Príkopová 6, 831 03 Bratislava, IČO: 35 853 891, ako prijímateľ príspevku v rámci programu s názvom: „Športová infraštruktúra národného významu“, poskytovaným Fondom na podporu športu (ďalej len „**vyhlasovateľ**“), vyhlasuje v súlade s ustanovením § 281 a nasl. Obchodného zákonníka túto obchodnú verejnú súťaž na výber dodávateľa na predmet zákazky s názvom **„****LED obrazovky a perimeter pre centrálny tenisový dvorec NTC“** (ďalej len „**Obchodná verejná súťaž**“ alebo „**zákazka**“).

V prípade, že Vaša spoločnosť by bola schopná dodať tovar zodpovedajúci predmetu zákazky, dovoľujeme si Vás týmto osloviť na predloženie Vášho cenového návrhu (ďalej len „**návrh**“).

Podmienkou hodnotenia Vášho návrhu bude splnenie všetkých nižšie uvedených podmienok. Návrhy, ktoré splnia stanovené podmienky, budú hodnotené na základe kritéria určeného v bode 10 tejto Výzvy.

1. **Identifikácia Vyhlasovateľa zákazky**

### Názov: **Národné tenisové centrum, a.s.**

Sídlo: Príkopová 6, 831 03 Bratislava

### Štatutárny orgán/štatutár: Igor Moška – predseda predstavenstva

### IČO: 35 853 891

### IČ DPH: SK2020239826

### Ďalšie informácie o podmienkach Obchodnej verejnej súťaže môžete získať u:

Obchodné meno: Tatra Tender s. r. o.

Sídlo: Krčméryho 16, 811 04 Bratislava

Štatutárny orgán/štatutár: Mgr. Vladimír Oros, konateľ

IČO: 44 119 313

Zapísaný: v Obchodnom registri OS BA I., oddiel: Sro, vložka č.: 51980/B

Kontaktná osoba: JUDr. Jakub Hošo

e-mail: [sp@tatratender.sk](mailto:sp@tatratender.sk)

tel. č.: +421 911 774 813

1. **Vymedzenie predmetu zákazky**
   1. Predmetom zákazky je dodanie vzájomne kompatibilných LED obrazoviek a perimetra pre centrálny tenisový dvorec NTC vrátane poskytnutia súvisiacich služieb (ďalej len „**Predmet zákazky**“).
   2. Predmet zákazky je bližšie špecifikovaný v Prílohe č. 1 – Podrobná špecifikácia predmetu plnenia.
   3. Predmet zákazky má byť z časti (80%) financovaný formou príspevku z Fondu na podporu športu, programu „Športová infraštruktúra národného významu“, (ďalej len „**Poskytovateľ príspevku**“).
   4. Keďže Predmet zákazky má byť sčasti financovaný z rozpočtu štátneho účelového fondu, vyhlasovateľ Obchodnej verejnej súťaže upozorňuje navrhovateľov, že v prípade úspechu majú povinnosť byť zapísaní v Registri partnerov verejného sektora (RPVS) v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, a že neuzavrie Zmluvu s navrhovateľom, ktorý má povinnosť byť zapísaný v RPVS a nie je zapísaný v tomto registri.
2. **Komunikácia a dôvernosť informácií**
   1. Poskytovanie vysvetlení, odovzdávanie podkladov a komunikácia (ďalej len „komunikácia“) medzi Vyhlasovateľom a navrhovateľmi sa bude uskutočňovať v štátnom (slovenskom) jazyku a bude sa uskutočňovať prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi Vyhlasovateľom a navrhovateľmi počas celého procesu Obchodnej verejnej súťaže.
   2. JOSEPHINE je na účely tejto Obchodnej verejnej súťaže softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
   3. Návod na používanie systému je dostupný na webovom sídle portálu JOSEPHINE (<http://files.nar.cz/docs/josephine/sk/Skrateny_navod_ucastnik.pdf>).
   4. Minimálne technické požiadavky na používanie systému sú dostupné na webovom sídle portálu JOSEPHINE (<http://files.nar.cz/docs/josephine/sk/Technicke_poziadavky_sw_JOSEPHINE.pdf>).
   5. Na bezproblémové používanie systému JOSEPHINE je nutné používať jeden z podporovaných internetových prehliadačov:
      1. Microsoft Internet Explorer verzia 11.0 a vyššia,
      2. Mozilla Firefox verzia 13.0 a vyššia
      3. Google Chrome, alebo
      4. Microsoft Edge.
   6. Pravidlá pre doručovanie – zásielka sa považuje za doručenú navrhovateľovi, ak jej adresát bude mať objektívnu možnosť oboznámiť sa s jej obsahom, t. j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
   7. Navrhovateľ sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Navrhovateľ si môže v komunikačnom rozhraní zobraziť celú históriu o svojej komunikácii s  Vyhlasovateľom.
   8. Ak je odosielateľom informácie navrhovateľ, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy Vyhlasovateľovi. Takáto zásielka sa považuje za doručenú Vyhlasovateľovi okamihom jej odoslania v systému JOSEPHINE v súlade s funkcionalitou systému.
   9. Vyhlasovateľ odporúča navrhovateľom, ktorí chcú byť informovaní o prípadných aktualizáciách týkajúcich sa Obchodnej verejnej súťaže, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Akákoľvek komunikácia s navrhovateľmi, ktorá bude realizovaná prostredníctvom systému JOSEPHINE, bude zasielaná na navarhovateľom určený kontaktný email (zadaný pri registrácii do systému JOSEPHINE).
   10. Vyhlasovateľ umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie ponúk, resp. návrhov. Vyhlasovateľ bude všetky dokumenty uverejňovať ako elektronické dokumenty v príslušnej časti zákazky v systéme JOSEPHINE.
   11. Akékoľvek dokumenty, ktoré budú navrhovateľom poskytnuté ako súčasť tejto Výzvy, Vyhlasovateľ označuje za dôverné. Navrhovateľ vo vzťahu k týmto dokumentom nie je oprávnený vytvárať kópie, reprodukcie, nebude ich rozširovať ani poskytovať ďalším osobám okrem prípadu, ak je to nevyhnutné za účelom predloženia jeho návrhu. V takom prípade navrhovatelia musia zabezpečiť, aby všetky tretie osoby, ktorým sa informácie o zákazke poskytnú, zachovali dôvernosť informácií, materiálov, špecifikácií alebo ďalších dokumentov, a aby ich neposkytli tretím osobám s výnimkou, ako je uvedená vyššie.
3. **Miesto A lehota dodania predmetu oboch častí zákazky**
   1. Miesto dodania: Národné tenisové centrum, a.s., Príkopová 6, 831 03 Bratislava.
   2. Lehota dodania: do 25.11.2023.
4. **Podmienky predkladania Návrhov**
   1. Navrhovateľ predkladá návrh v elektronickej podobe do systému JOSEPHINE umiestnenom na webovej adrese: <https://josephine.proebiz.com>, a to v lehote na  predkladanie návrhov podľa bodu 5.2 tejto Výzvy a podľa požiadaviek uvedených v tejto Výzve. Návrh musí byť predložený v čitateľnej a reprodukovateľnej podobe.
   2. Lehota na predkladanie návrhov uplynie: **27.07.2023 o 10:00 hod.** miestneho času.
   3. Navrhovateľ môže predložený návrh stiahnuť, resp. vymazať prostredníctvom funkcionality webovej aplikácie JOSEPHINE do uplynutia lehoty na predkladanie návrhov podľa bodu 5.3 tejto Výzvy. Predloženie nového návrhu je možné vykonať prostredníctvom funkcionality webovej aplikácie JOSEPHINE až po jeho predchádzajúcom stiahnutí, resp. vymazaní (kliknutím na tlačidlo „Stiahnuť ponuku“ a predložením nového návrhu).
5. **Spôsob určenia ceny**
   1. Navrhovaná zmluvná cena musí byť stanovená podľa § 3 zákona NR SR č.18/1996 Z. z. o cenách v znení neskorších predpisov.
   2. Ocenený návrh navrhovateľa musí byť konečná a musí zahŕňať všetky náklady nevyhnutné na riadne dodanie Predmetu zákazky, t. j. rovnako zabezpečenie dopravy tovaru do miesta dodania, montáž/inštaláciu na miesto dodania, nastavenia a oživenie systému, preukázanie funkčnosti, zaškolenie obsluhy hál a záručný servis počas záručnej doby v trvaní 60 mesiacov odo dňa prevzatia Predmetu zákazky.
   3. Navrhovateľ v návrhu uvedie celkovú cenu za dodanie Predmetu zákazky v zmysle Prílohy č. 1 Podrobná špecifikácia predmetu plnenia a Prílohy č. 2 Cenová tabuľka tejto Výzvy v štruktúre:
      1. celková cena v EUR bez DPH;
      2. výška DPH v EUR;
      3. celková cena v EUR vrátane DPH.

(v prípade ak navrhovateľ nie je platiteľom DPH, uvedie túto skutočnosť v návrhu).

* 1. Navrhovateľom navrhovaná zmluvná cena v návrhu bude vyjadrená v mene EUR. Cena musí byť vyjadrená ako kladné číslo zaokrúhlené na maximálne dve desatinné miesta.

1. **Podmienky účasti**
   1. Tejto Obchodnej verejnej súťaže sa môže zúčastniť len ten, kto spĺňa nasledovné podmienky účasti:
      1. Oprávnenie dodávať tovar spolu s poskytnutím služieb (montážou a servisom), ktorý zodpovedá Predmetu zákazky:

Vyhlasovateľ overí splnenie tejto podmienky účasti zo strany navrhovateľov prostredníctvom informácií uvedených vo verejne dostupnom výpise z Obchodného registra, Živnostenského registra a pod.

* + 1. Technická alebo odborná spôsobilosť:

Zo zoznamu dodávok tovaru musí vyplynúť, že navrhovateľ

* za predchádzajúce tri roky od vyhlásenia zákazky zrealizoval aspoň dve (2) zákazky, ktorých predmetom bola dodávka a montáž multimediálnych a športových LED technológií v športovej hale alebo štadióne v minimálnej kumulatívnej hodnote 30 000 EUR bez DPH,
* za predchádzajúcich päť rokov od vyhlásenia zákazky zrealizoval aspoň jednu (1) zákazku, ktorej predmetom bola dodávka softvéru na riadenie obsahu (Playout) do športovej hale alebo štadióne v minimálnej hodnote 80 000 EUR bez DPH.

Splnenie tejto podmienky navrhovateľ preukáže predložením zoznamu zrealizovaných dodávok (zoznamu referencií) a na vyžiadanie aj potvrdenými referenčnými listami odberateľov.

Zoznam referencií musí obsahovať min. (i) identifikáciu odberateľa, (ii) popis a cenu dodaného predmetu plnenia, (iii) kontaktnú osobu na overenie referencie, (iv) dátum dodania a (v) podpis osoby oprávnené konať za dodávateľa. Referenčný list predložený na vyžiadanie ako potvrdenie odberateľa o uspokojivom plnení, t.j. riadne a včas bude obsahovať min. identifikáciu odberateľa, popis dodaného predmetu plnenia, kontaktnú osobu na overenie referencie, dátum dodania a pečiatku a podpis odberateľa.

Navrhovateľ môže dočasne nahradiť zoznam referencií alebo referenčný list čestným vyhlásením podľa vzoru v prílohe č. 3 Výzvy. Na vyžiadanie vyhlasovateľa je ale povinný do piatich pracovných dní doložiť referencie požadovaným spôsobom. V opačnom prípade môže byť z Obchodnej verejnej súťaže vylúčený pre nesplnenie podmienok účasti.

Navrhovateľ môže na preukázanie podmienky účasti technickej alebo odbornej spôsobilosti využiť  technické a odborné kapacity inej osoby, bez ohľadu na ich právny vzťah. V takomto prípade musí navrhovateľ Vyhlasovateľovi v ponuke predložiť písomnú zmluvu o poskytnutí kapacít s inou osobou, z ktorej musí vyplývať tejto záväzok osoby, že poskytne svoje kapacity počas celého trvania realizácie Predmetu zákazky.

1. **Obsah a záväznosť návrhu** 
   1. Návrh navrhovateľa musí byť záväzná do **30.09.2023.** V tejto lehote vyhlasovateľ oznámi vybraný návrh.
   2. **Návrh navrhovateľa musí obsahovať:**
      1. **Návrh ceny za celý Predmet zákazky** tak, ako je to vymedzené v bode 6 tejto Výzvy vo forme predloženia
         1. vyplnenej cenovej tabuľky uvedenej v Prílohe č. 2 Cenová tabuľka tejto Výzvy;
         2. vyplneného návrhu na plnenie kritéria uvedeného v Prílohe č. 4 Návrh na plnenie kritérií tejto Výzvy;
      2. navrhovateľov **Návrh zmluvy** **o dielo** vypracovaný podľa bodu 9 tejto Výzvy – Obchodné podmienky;
      3. **vyhlásenia o zhode CE** v súlade so zákonom č. 56/2018 Z.z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov pre všetky elektrické zariadenie, ktoré navrhovateľ využije pri dodaní predmetu tejto Obchodnej verejnej súťaže.
      4. **zoznam referencií** preukazujúci splnenie podmienky účasti technickej alebo odbornej spôsobilosti podľa bodu 7.1.2 tejto Výzvy alebo **čestné vyhlásenie** **o splnení podmienok účasti** vypracované podľa Prílohy č. 3 k tejto Výzve.
   3. **Dokument/y uvedený/é:**

* **v bode 8.2.1.1 vyššie** musí byť doručený vo forme **vyplnenej tabuľky, podpísaný osobou,** resp. osobami oprávnenými konať v mene navrhovateľa**. Uchádzač predkladá scan podpísaného dokumentu;**
* **v bode 8.2.1.2 vyššie** musí byť doručený **vo formáte pdf. dokumentu podpísaný osobou,** resp. osobami oprávnenými konať v mene navrhovateľa. **Uchádzač predkladá scan podpísaného dokumentu;**
* **v bode 8.2.2 vyššie** musí byť doručenýmusí byť doručený **vo formáte pdf. dokumentu** podpísaný osobou**,** resp. osobami oprávnenými konať v mene navrhovateľa. **Uchádzač predkladá scan podpísaného dokumentu;**
* **v bode 8.2.3 vyššie** musia byť doručené **vo formáte pdf. dokumentov** preukazujúcich splnenie minimálnych požiadaviek podľa Prílohy č. 1 Podrobná špecifikácia predmetu plnenia**;**
* **v bode 8.2.4 vyššie** musí byť doručený **vo formáte pdf. dokumentu** preukazujúceho splnenie podmienky technickej alebo odbornej spôsobilosti, **podpísaný osobou**, resp. osobami oprávnenými konať v mene navrhovateľa. **Uchádzač predkladá scan podpísaného dokumentu.**
  1. Návrh navrhovateľa nesmie obsahovať žiadne obmedzenia alebo výhrady, ktoré sú v rozpore   
     s požiadavkami a podmienkami uvedenými v tejto Výzve.

1. **obchodné podmienky**
   1. Medzi úspešným navrhovateľom a vyhlasovateľom bude uzavretá zmluva o dielo podľa § 536 a násl. zákona č. 513/1991 Zb., Obchodný zákonník v platnom znení (ďalej len „**Zmluva**“). Vyhlasovateľ si vyhradzuje právo požadovať úpravu textu predloženej Zmluvy s tým, že táto sa nebude týkať predmetu plnenia, ponúkanej ceny, podmienok stanovených v tejto Výzve, nebude znamenať porušenie všeobecne záväzných právnych predpisov a ani vytvárať nerovnováhu medzi právami a povinnosťami zmluvných strán.
   2. Pre vylúčenie pochybností bude Zmluva uzavretá podľa podmienok vymedzených v tejto Výzve, podrobného opisu predmetu plnenia a cenovej tabuľke a obvyklých, obchodne vyvážených podmienok stanovených Obchodným zákonníkom, ako aj ďalšími právnymi predpismi vzťahujúcimi sa k realizácii Predmetu zákazky.
2. **KRiTÉRIa HodnoteniA ponúk**
   1. Návrhy, ktoré splnia všetky podmienky stanovené v tejto Výzve budú hodnotené na základe jediného kritéria, ktorým je **najnižšia ponúkaná cena v EUR bez DPH** určená v súlade s ustanovením bodu 6 tejto Výzvy.
   2. Navrhovateľ vo svojom návrhu predloží vyplnený a podpísaný Návrh na plnenie kritérií, ktorého vzor tvorí Prílohu č. 4 tejto Výzvy, v ktorom uvedie hodnotu kritéria „Celková cena Predmetu zákazky v EUR bez DPH“ vyjadrenú v EUR bez DPH, ktorý musí byť v súlade s cenovou tabuľkou vyplnenou v zmysle Prílohy č. 2 tejto Výzvy.
   3. Základnou zásadou posudzovania cien ponúknutých navrhovateľmi je posudzovanie **celkovej ceny za celý Predmet zákazky**, ktorú by vyhlasovateľ bol povinný zaplatiť navrhovateľovi v prípade úspechu jeho návrhu v tejto Obchodnej verejnej súťaži v súlade s platným právnym režimom upravujúcim akékoľvek dane a poplatky vzťahujúce sa na dodanie Predmetu zákazky.
   4. Návrh s najnižšou cenou v EUR bez DPH, ktorá bude spĺňať všetky podmienky účasti a požiadavky na Predmet (jednotlivej/ých časti/í) zákazky bude vyhodnotená ako úspešná.
   5. Každému navrhovateľovi bude doručené oznámenie o výsledku vyhodnotenia ponúk, a to zaslaním písomnej informácie o výsledku vyhodnotenia ponúk v lehote do siedmich pracovných dní odo dňa vyhodnotenia ponúk.
3. **Obhliadka miesta realizácie predmetu zákazky**
   1. Vyhlasovateľ odporúča vykonať fyzickú obhliadku skutočného stavu za účasti zodpovedného zamestnanca Vyhlasovateľa. Náklady spojené s obhliadkou miesta skutočného stavu pripravovaného objektu znášajú navrhovatelia.
   2. Navrhovatelia, ktorí majú záujem o vykonanie obhliadky, si termín a miesto obhliadky dohodnú na základe telefonického dohovoru s kontaktnou osobou pre účely obhliadky: Mgr. Robert Mokráň, MBA, tel. č. +421 905 600 991.
4. **Hodnotenie ponúk**
   1. Vyhlasovateľ bude hodnotiť predložené návrhy s ohľadom na splnenie všetkých podmienok stanovených v tejto Výzve.
   2. V prípade potreby vyhlasovateľ vyzve navrhovateľa na vysvetlenie návrhu. Vysvetlením návrhu navrhovateľ môže odstrániť jej nejasnosti, chyby v písaní či počítaní, nesmie však návrh zmeniť.
   3. Ak bude predložených viac návrhov, vyhlasovateľ najprv určí poradie ponúk na základe kritéria na hodnotenie ponúk a následne vyhodnotí splnenie požiadaviek na Predmet zákazky a splnenie podmienok účasti iba v prípade navrhovateľa, ktorý sa umiestnil na prvom mieste v poradí. Ak dôjde k vylúčeniu tohto navrhovateľa, vyhodnotí sa následne splnenie podmienok účasti a požiadaviek na Predmet zákazky u ďalšieho navrhovateľa v poradí tak, aby navrhovateľ umiestnený na prvom mieste v novo zostavenom poradí spĺňal všetky podmienky účasti a požiadavky na Predmet zákazky.
5. **Ďalšie podmienky**
   1. Vyhlasovateľ je si vyhradzuje právo do okamihu uplynutia lehoty na predkladanie ponúk upravovať podmienky Obchodnej verejnej súťaže. V prípade, ak dôjde k úprave podmienok, vyhlasovateľ aktualizované znenie podmienok zverejní a v závislosti od povahy vykonanej zmeny primerane predĺži lehotu na predkladanie ponúk.
   2. Vyhlasovateľ si vyhradzuje právo kedykoľvek zrušiť túto Obchodnú verejnú súťaž najmä ale nie len v prípade ak
      1. ani jeden navrhovateľ nesplnil podmienky uvedené v tejto Výzve,
      2. sa zmenia okolnosti, za ktorých bola súťaž vyhlásená, čím zanikol dôvod jej vyhlásenia.
   3. Vyhlasovateľ osobitne upozorňuje, že za zmenu okolností, za ktorých sa vyhlásila Obchodná verejná súťaž sa bude považovať situácia, že dôjde k akejkoľvek forme straty možnosti financovania Predmetu zákazky z finančných prostriedkov z Fondu na podporu športu v rámci programu „Športová infraštruktúra národného významu“.
   4. Vyhlasovateľ je oprávnený odmietnuť všetky predložené návrhy.
   5. Navrhovatelia znášajú všetky náklady súvisiace s vypracovaním svojho návrhu.
6. **Ďalšie informácie** 
   1. Pre vyhlasovateľa realizuje túto Obchodnú verejnú súťaž spoločnosť Tatra Tender s.r.o., Krčméryho 16, 811 04 Bratislava, www.tatratender.sk.
   2. Ďalšie informácie a vysvetlenia týkajúce sa tejto Obchodnej verejnej súťaže môžete získať u zástupcu spoločnosti Tatra Tender s. r. o. na mailovej adrese [sp@tatratender.sk](mailto:lucia.lorencova@tatratender.sk).

**Prílohy:**

1. Podrobná špecifikácia predmetu plnenia

2. Cenová tabuľka

3. Čestné vyhlásenie – vzor

4. Návrh na plnenie kritérií

**PRÍLOHA Č. 1 PODROBNÁ ŠPECIFIKÁCIA PREDMETU PLNENIA**

Zadávateľ: **NÁRODNÉ TENISOVÉ CENTRUM, a.s.**

IČO: 35 853 891

Adresa: Príkopová 6, 831 03 Bratislava

Predmet VOS: **„LED obrazovky a perimeter pre centrálny tenisový dvorec“**

**1. LED obrazovky pre centrálny tenisový dvorec NTC**

* 1. **Popis skutkového stavu:**

LED Obrazovky vyrobené v roku 2007 (fotografie obrazoviek tvoria súčasť fotodokumentácie) v centrálnej hale sú zavesené pod pochôdznou lávkou na 5. NP (fotografia zavesenia aj obrazovky tvorí súčasť fotodokumentácie) diagonálne v rohoch centrálnej haly medzi tribúnami A-B a C-D, otočené smerom na stredný dvorec. LED Obrazovky sú značky BARCO ILite 10.

Parametre obrazovky sú:

Rozmer modulu: 0,448 x 0,448 m

Rozlíšenie modulu: 44 x 44 px

Rozmer celej obrazovky: 4,48 x 2,69 m

Rozlíšenie celej obrazovky obrazovky: 440 x 264 px

Hmotnosť modulu / celej obrazovky: 13 kg / 900 kg bez rámu

Spotreba celej obrazovky: 6 kW (priemerne), 24 kW (maximum)

Obrazovky sú riadené digitizérmi 2xBARCO D320 (umiestnené v réžii na 4. NP).

Súčasťou bol už teraz nefunkčný softvér Director toolset pre púšťanie obsahu na LED obrazovky.  
Aktuálne už nie je možné realizovať akýkoľvek servis na zariadeniach ani na LED obrazovkách kvôli ukončeniu výroby náhradných dielov (cca pred 4mi rokmi). Pri obrazovkách je samostatný elektrický rozvádzač (fotografia rozvádzača v tvorí súčasť fotodokumentácie). Medzi obrazovkami a réžiou na 4. NP je prepojenie realizované optickým káblom.

Fotodokumentácia aktuálneho stavu LED obrazoviek a perimetra centrálnej haly NTC tvorí samostatný dokument (vo formáte .rar) tejto Výzvy.

* 1. **Minimálne požiadavky pre LED obrazovky pre centrálny tenisový dvorec NTC**
* 2x LED obrazovka s rozmerom 5000 x 3000 mm
* LED obrazovky orientované smerom na hlavné tribúny CH NTC
* závesný systém pre LED technológiu s možnosťou rozšírenia LED obrazoviek
* farba konštrukcie a jednotlivých komponentov – čierna
* úprava elektrického rozvádzača - ochrana proti prepätiu, hlavný spínač, indikátor prítomnosti napätia, ochrana proti preťaženiu, ochrana výstupov.
  1. **Minimálne požadované parametre LED modulov:**
* maximálna veľkosť pixela (rozostup bodov maximálne): 4.81mm,
* typ obrazovky outdoor rental,
* typ: pevný / neohybný modul,
* material kabinetu: hliník,
* váha kabinetu 12,5 kg,
* rozmer kabinetu 500 x 1000 mm (iná varianta nebude akceptovaná),
* IP krytie IP65,
* LED zobrazovací bod: SMD 3v1; NATIONSTAR 1921 vysoká svietivosť led,
* Jas: Min. 4500 cd / m2,
* Odchýlka jasu maximálne: <3%,
* obnovovacia frekvencia minimálne: 3840 Hz,
* farebná uniformita: > 97%,
* LED ovládače s inteligentnou funkciou,
* minimálne 14+ bitové spracovanie farieb,
* snímková frekvencia 50 Hz / 60 Hz,
* schopnosť stmievať 10 bitov,
* pozorovacie uhly minimálne 160°/160°,
* farebná teplota - nastaviteľná 3200K - 9300K,
* vstup - HDMI 12bit / 3G-SDI 10bit,
* kalibrácia bodov,
* diaľkový telemetrický systém.

V rámci zákazky je požadované dodanie profesionálneho riadiaceho systému (tzv. playout) vrátane procesorov. Systém musí umožniť obsluhe voliť medzi zvoleným veľkým počtom použiteľných obrazových scén a musí poskytnúť rozhranie pre ich úpravu, tvorbu a vkladanie nových scén vo viacerých scenároch a šablónach. Technológia procesory, PC, digitizery atď. navrhnuté podľa požadovaného výkonu obrazoviek budú umiestnené pevne v réžii na 4. NP.

**Vyhlasovateľ požaduje dodanie LED obrazoviek, ktoré budú vzájomne kompatibilné s LED perimetrom.**

**2. Perimeter pre centrálny tenisový dvorec NTC**

Predmetom Časti 2. zákazky je dodávka a montáž LED perimetra okolo stredného dvorca v centrálnej hale NTC s rozmerom 120m x 1 m

* 1. **Minimálne požiadavky pre LED perimeter pre centrálny tenisový dvorec NTC**
* max. veľkosť pixela 4,81 mm
* rozmer modulu 500 x 1000 mm
* možnosť rôznych možností skladania (napr. obrazovka 8 x 5 m), možnosť danú obrazovku zavesiť, potrebná závesná konštrukcia a motory na vytiahnutie obrazovky - zvolí dodávateľ. Pri realizácii menších obrazoviek požadujeme aspoň 3ks procesorov na riadenie dielčích obrazoviek samostatne.
* konštrukcia pre perimeter – čierna
* odolnosť LED panela pred poškodením úderu tenisovej loptičky alebo iných lôpt
* zakrytie gumou pre ochranu pred nárazmi zhora – čierna
* dostatočné množstvo kabeláže pre zapojenie a správnu funkčnosť perimetra
* elektrický rozvádzač, prenosný 400V s IP54, ochrana proti prepätiu, hlavný spínač, indikátor prítomnosti napätia, ochrana proti preťaženiu, ochrana výstupov
* perimeter musí mať dostatočné množstvo casov (boxov) pre uskladnenie (6:1 alebo 4:1, určí dodávateľ)

V rámci zákazky je požadované dodanie profesionálneho riadiaceho systému (tzv. playout) s pracoviskom umiestneným v racku pre premiestňovanie na požadované pozície. S možnosťou umiestnená pri hracej ploche (využívané najmä pri športových zápasoch) s možnosťou jednoduchej montáže (aplikácie) pred podujatím a demontáže (deaplikácie) po podujatí. Systém musí umožniť obsluhe voliť medzi zvoleným veľkým počtom použiteľných obrazových scén a musí poskytnúť rozhranie pre ich úpravu, tvorbu a vkladanie nových scén vo viacerých scenároch a šablónach.

* 1. **Minimálne požadované parametre LED modulov:**
* maximálna veľkosť pixela (rozostup bodov maximálne): 4.81mm,
* typ obrazovky outdoor rental,
* typ: pevný / neohybný modul,
* materiál kabinetu: hliník,
* váha kabinetu 12,5 kg,
* rozmer kabinetu 500 x 1000 mm (iná varianta nebude akceptovaná),
* IP krytie IP65,
* LED zobrazovací bod: SMD 3v1; NATIONSTAR 1921 vysoká svietivosť led,
* jas: Min. 4500 cd / m2,
* odchýlka jasu maximálne: <3%,
* obnovovacia frekvencia minimálne: 3840 Hz,
* Farebná uniformita: > 97%,
* LED ovládače s inteligentnou funkciou,
* minimálne 14+ bitové spracovanie farieb,
* snímková frekvencia 50 Hz / 60 Hz,
* schopnosť stmievať 10 bitov,
* pozorovacie uhly minimálne 160°/160°,
* farebná teplota - nastaviteľná 3200K - 9300K,
* vstup - HDMI 12bit / 3G-SDI 10bit,
* kalibrácia bodov,
* diaľkový telemetrický systém.

**3.** Dodávateľ je povinný k preberaciemu konaniu predložiť Vyhlasovateľovi technickú dokumentáciu k rozsahu minimálne:

* certifikáciu k závesnému systému LED obrazoviek,
* revízne, resp. technické správy a projekt v CAD.

**4. Miesto plnenia:** Centrálna hala, Národné tenisové centrum, Príkopová 6, 831 03 Bratislava

**5. Termín ukončenia realizácie:** 25.11.2023

**6.** Súčasťou Predmetu zákazky a cenového návrhu navrhovateľa bude aj zabezpečenie dopravy Predmetu zákazky do miesta dodania, montáž/inštalácia na mieste dodania, nastavenia, oživenie a preukázanie funkčnosti predmetu Zákazky, zaškolenie obsluhy, dodanie 2% náhradných dielov pre všetky LED technológie a demontáž existujúcich LED obrazoviek a perimetra.

**7.** Vyhlasovateľ požaduje záručný servis (bezplatné aktualizácie systémov a licencií) po dobu záručnej doby, ktorá je:

* na dodané LED obrazovky a perimeter v dĺžke trvania 60 mesiacov odo dňa prevzatia Predmetu zákazky,
* na dodané náhradné diely v dĺžke trvania 96 mesiacov odo dňa prevzatia Predmetu zákazky.

**PRÍLOHA Č. 2 CENOVÁ TABUĽKA**

|  |  |  |  |  |
| --- | --- | --- | --- | --- |
| **Názov položky** | **Množstvo (kus)** | **Cena v EUR bez DPH** | **DPH v EUR**  **(sadzba 20 %)** | **Cena v EUR vrátane DPH** |
| LED obrazovky pre centrálny tenisový dvorec | 1 | *doplniť kladné číslo zaokrúhlené na max. dve desatinné miesta* | *doplniť kladné číslo zaokrúhlené na max. dve desatinné miesta* | *doplniť kladné číslo zaokrúhlené na max. dve desatinné miesta* |
| Perimeter pre centrálny tenisový dvorec NTC | 1 | *doplniť kladné číslo zaokrúhlené na max. dve desatinné miesta* | *doplniť kladné číslo zaokrúhlené na max. dve desatinné miesta* | *doplniť kladné číslo zaokrúhlené na max. dve desatinné miesta* |
| **Celková cena za predmet zákazky** | | *doplniť kladné číslo zaokrúhlené na max. dve desatinné miesta* | *doplniť kladné číslo zaokrúhlené na max. dve desatinné miesta* | *doplniť kladné číslo zaokrúhlené na max. dve desatinné miesta* |

V *[doplniť miesto]* dňa *[doplniť dátum]*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*[doplniť meno a priezvisko*

*a  podpis oprávnenej osoby]*

**PRÍLOHA Č. 3 ČESTNÉ VYHLÁSENIE - VZOR**

Čestné vyhlásenie

*[doplniť názov navrhovateľa],* zastúpený *[doplniť meno a priezvisko štatutárneho zástupcu]* ako navrhovateľ, ktorý predložil návrh v rámci obchodnej verejnej súťaže vyhlásenej vyhlasovateľom, **NÁRODNÉ TENISOVÉ CENTRUM, a.s.,** so sídlom: Príkopová 6, 831 03 Bratislava, IČO: 35 853 891, ako prijímateľ príspevku v rámci programu s názvom: „Športová infraštruktúra národného významu“, poskytovaným Fondom na podporu športu (ďalej len „**vyhlasovateľ“**) realizujúci obchodnú verejnú súťaž na výber dodávateľa tvoriaceho predmet zákazky s názvom „**LED obrazovky a perimeter pre centrálny tenisový dvorec NTC**“ (ďalej len „**Obchodná verejná súťaž**“), na základe výzvy na predloženie návrhu v Obchodnej verejnej súťaži (ďalej len „**Výzva**“) týmto

**čestne vyhlasujem, že**

spĺňam všetky podmienky účasti stanovené vyhlasovateľom v rámci Obchodnej verejnej súťaže uvedené v bode 7 Výzvy, najmä, no nie len podmienku technickej a odbornej spôsobilosti a na požiadanie poskytnem vyhlasovateľovi doklady, ktoré týmto čestným vyhlásením nahradzujem.

V *[doplniť miesto]* dňa *[doplniť dátum]*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*[doplniť meno a priezvisko*

*a podpis oprávnenej osoby]*

**PRÍLOHA Č. 4 NÁVRH NA PLNENIE KRITÉRIÍ**

**Obchodná verejná súťaž: LED obrazovky a perimeter pre centrálny tenisový dvorec NTC**

|  |  |  |
| --- | --- | --- |
| **Obchodné meno a sídlo navrhovateľa:** | [doplní navrhovateľ] | |
| **Navrhovateľ je registrovaným platiteľom DPH v SR:** | Áno  ☐ | Nie  ☐ |
| **Kritérium na vyhodnotenie ponúk** | **Najlepší cena:** | |
| Celková cena za predmet zákazky v EUR bez DPH | |

|  |  |  |
| --- | --- | --- |
| **Názov kritéria** | **Merná jednotka** | **Návrh** navrhovateľa |
| Celková cena za Predmet zákazky v EUR bez DPH | EUR | *doplniť kladné číslo zaokrúhlené na max. dve desatinné miesta* |

V *[doplniť miesto]* dňa *[doplniť dátum]*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*[doplniť meno a priezvisko*

*a podpis oprávnenej osoby]*